Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (paraiška EGF/2014/010 IT/Whirlpool) /* COM/2014/0672 final */





AIŠKINAMASIS MEMORANDUMAS PASIŪLYMO APLINKYBĖS 1. Europos prisitaikymo prie globalizacijos padarinių fondo (toliau – EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006[1] (toliau – EGF reglamentas). 2. Italijos valdžios institucijos pateikė paraišką „EGF/2014/010 IT/Whirlpool“ dėl finansinės paramos iš EGF, nes iš „Whirlpool Europe S.r.l.“ ir penkių tiekimo ir tolesnės gamybos grandies įmonių atleista daug darbuotojų. 3. Išnagrinėjusi šią paraišką Komisija, laikydamasi visų EGF reglamento taikytinų nuostatų, padarė išvadą, kad sąlygos finansinei paramai iš EGF suteikti yra įvykdytos. PARAIŠKOS SANTRAUKA EGF paraiška: || EGF/2014/010 IT/Whirlpool Valstybė narė: || Italija Susijęs (-ę) regionas (-ai) (NUTS 2 lygis): || Autonominė Trento provincija (Provincia Autonoma di Trento) (ITH2) Paraiškos pateikimo data: || 2014 06 18 Paraiškos gavimo patvirtinimo data: || 2014 07 01 Prašymo pateikti papildomos informacijos data: || 2014 07 02 Papildomos informacijos pateikimo terminas: || 2014 08 13 Vertinimo atlikimo terminas: || 2014 11 05 Intervencijos kriterijus: || EGF reglamento 4 straipsnio 1 dalies a punktas Pagrindinė įmonė: || „Whirlpool Europe S.r.l.“ Ekonominės veiklos sektorius (-iai) (NACE 2 red. skyrius)[2]: || 27 skyrius (Elektros įrangos gamyba) Patronuojamųjų bendrovių, tiekimo ir tolesnės gamybos grandies įmonių skaičius || 5 Ataskaitinis laikotarpis (keturių mėnesių): || 2013 m. gruodžio 10 d.–2014 m. kovo 31 d.[3] Atleistų darbuotojų arba darbo veiklą nutraukusių asmenų skaičius per ataskaitinį laikotarpį (a): || 608 Atleistų darbuotojų arba darbo veiklą nutraukusių asmenų skaičius prieš ataskaitinį laikotarpį arba po jo (b): || 0 Bendras atleistų darbuotojų skaičius (a + b): || 608 Numatytas bendras tikslinių paramos gavėjų skaičius: || 608 Prie individualių poreikių pritaikytoms paslaugoms skirtas biudžetas (EUR) || 3 024 000 EGF paramai įgyvendinti skirtas biudžetas[4] (EUR) || 126 000 Visas biudžetas (EUR) || 3 150 000 EGF parama (60 %, EUR) || 1 890 000 PARAIŠKOS VERTINIMAS Procedūra 4. Italijos valdžios institucijos paraišką „ EGF/2014/010 IT/Whirlpool“ pateikė 2014 m. birželio 18 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. Komisija patvirtino gavusi paraišką 2014 m. liepos 1 d. – per dvi savaites nuo paraiškos pateikimo. 2014 m. liepos 2 d. Komisija paprašė Italijos valdžios institucijų pateikti papildomos informacijos. Tokia papildoma informacija buvo pateikta per šešias savaites nuo prašymo pateikimo dienos. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties sąlygoms EGF finansinei paramai suteikti vertinimą, baigiasi 2014 m. lapkričio 5 d. Paraiškos tinkamumas Susijusios bendrovės ir paramos gavėjai 5. Paraiškoje nurodoma, kad iš „Whirlpool Europe S.r.l.“ (toliau – pagrindinė įmonė) ir penkių tiekimo ir tolesnės gamybos grandies įmonių atleisti 608 darbuotojai. Pagrindinė įmonė vykdė veiklą ekonomikos sektoriuje, kuris priskiriamas NACE 2 red. 27 skyriui „Elektros įrangos gamyba“. Darbuotojai atleisti iš įmonių NUTS[5] 2 lygio Trento autonominės provincijos regione (ITH2). Įmonės ir atleistų darbuotojų skaičius „Whirlpool Europe S.r.l.“ || 502 || „Euroristorazione S.r.l.“ || 6 „Ge@ Trentina Servizi s.c.“ || 52 || „Girardini srl“ || 40 „Tecnoplast group S.r.l.“ || 7 || „O.M.R. snc di Giacomini & Co“ || 1 Iš viso įmonių: 6 || Iš viso atleistų darbuotojų: || 608 Intervencijos kriterijai 6. Šią paraišką Italijos valdžios institucijos pateikė laikydamosi EGF reglamento 4 straipsnio 1 dalies a punkte nustatyto intervencijos kriterijaus, pagal kurį per keturių mėnesių ataskaitinį laikotarpį valstybės narės įmonėje ne mažiau kaip 500 darbuotojų būtų atleista arba savarankiškai dirbančių asmenų veikla būtų nutrūkusi, įskaitant atleistus darbuotojus jos tiekimo ir galutinės gamybos grandies įmonėse. 7. Italijos valdžios institucijos savo noru sutrumpino Reglamente (ES) Nr. 1309/2013 nurodytą keturių mėnesių laikotarpį. Ataskaitinis laikotarpis – 2013 m. gruodžio 10 d. – 2014 m. kovo 31 d. 8. Paraiška susijusi su: – 502 darbuotojais, atleistais[6] iš pagrindinės įmonės per keturių mėnesių ataskaitinį laikotarpį, ir – 106 darbuotojais, atleistais iš penkių pagrindinės įmonės tiekimo ir tolesnės gamybos grandies įmonių per keturių mėnesių ataskaitinį laikotarpį. Atleistų darbuotojų ir darbo veiklą nutraukusių asmenų skaičiaus apskaičiavimas 9. Atleistų darbuotojų skaičius apskaičiuotas taip: – 454 – nuo tada, kai darbdavys, vadovaudamasis Tarybos direktyvos 98/59/EB[7] 3 straipsnio 1 dalimi, kompetentingai valdžios institucijai raštu pranešė apie planuojamą kolektyvinį atleidimą iš darbo. Italijos valdžios institucijos iki Komisijos atliekamo paraiškos vertinimo pabaigos patvirtino, kad faktiškai atleisti 454 darbuotojai; – 18 – nuo darbdavio individualaus įspėjimo apie darbuotojo atleidimą arba apie darbo sutarties nutraukimą dienos; – 136 – nuo darbo sutarties nutraukimo de facto dienos ar nuo jos galiojimo pabaigos. Reikalavimus atitinkantys paramos gavėjai 10. Bendras reikalavimus atitinkančių paramos gavėjų skaičius – 608. Darbuotojų atleidimo sąsaja su ekonomikos krize, kaip nurodyta Reglamente (EB) Nr. 546/2009 11. Siekdama nustatyti darbuotojų atleidimo ir pasaulinės finansų ir ekonomikos krizės sąsają, kaip nurodyta Reglamente (EB) Nr. 546/2009, Italija teigia, kad dėl pasaulinės finansų ir ekonomikos krizės 2009 m. įvyko didelis ekonomikos nuosmukis, tiek ES-28 lygmeniu, tiek ir Italijoje. 2009 m. ES-28 lygmens realiojo BVP augimo tempas (procentinis pokytis palyginti su ankstesniais metais) buvo −4,5 proc., o Ispanijoje – −5,5 proc. 2010 ir 2011 m. ES-28 ekonomika atsigavo ir BVP padidėjo atitinkamai 2,0 proc. ir 1,6 proc., 2012 m. ES-28 BVP augimas vėl buvo neigiamas (−0,4 proc.), o 2013 m. vėl šiek tiek teigiamas (0,1 proc.). Italijos BVP augimo tempas buvo teigiamas 2010 m. (1,7 proc.) ir 2011 m. (0,4 proc.), o vėliau tapo neigiamas (−2,4 proc. 2012 m. ir −1,9 proc. 2013 m.). Realusis BVP augimo tempas (procentinis pokytis palyginti su praėjusiais metais) Šaltinis: Eurostatas. 12. 2009–2013 m. laikotarpiu, palyginti su atitinkamais praėjusiais metais, ketverius metus iš penkerių namų ūkių vartojimas Italijoje sumažėjo. ES-28 lygmeniu namų ūkių vartojimas taip pat sumažėjo, bet ne tiek daug. Namų ūkių vartojimas (2005 m. = 100) Šaltinis: Eurostatas. 13. Nuosmukis padarė didelės įtakos Italijos namų ūkių vartojimo prekių pasirinkimui ir paskatino juos labiau apsvarstyti būsimus pirkinius, ypač prieš perkant ilgalaikio vartojimo prekes. Šiai prekių grupei priskiriami ir buitiniai prietaisai. 14. Iš turimų duomenų[8] matyti, kad NACE 2 red. 27 skyriuje nurodyta gamyba labai sumažėjo; tai pasakytina ir apie buitinių prietaisų gamybą. Šių prekių gamyba ES-28 šalyse mažėjo pastaruosius šešerius metus (2008–2013 m.). Labiausiai gamyba sumažėjo 2008–2009 m. Kaip ir ES-28 šalyse, Italijoje šių prekių gamyba mažėjo, bet dar sparčiau. Pramonės gamyba (NACE 2 red. 27 skyrius) Procentinis pokytis palyginti su praėjusiais metais || 2008 m. || 2009 m. || 2010 m. || 2011 m. || 2012 m. || 2013 m. ES-28 || -9,2 || -18,0 || -0,3 || -3,3 || -3,8 || -2,0 Italija || -13,8 || -24,2 || -6,3 || -8,3 || -8,6 || -7,0 Šaltinis: Eurostatas. 15. Remiantis Italijos valdžios institucijų nurodytais duomenimis[9], dėl ekonomikos ir finansų krizės visų penkių didžiausių Italijos buitinių prietaisų gamintojų („Electrolux“, „Indesit“, „Whirlpool Europe“, „Franke“ ir „Antonio Merloni“) gamyba 2008–2012 m. labai sumažėjo. Penkių didžiausių Italijos gamintojų prietaisų gamyba (2007–2012 m.) Šaltinis: Euromonitor International. 16. Iki šiol buvo pateiktos trys paraiškos dėl EGF paramos elektros įrangos gamybos sektoriui[10], pagrįstos pasauline finansų ir ekonomikos krize. Ankstesnėse su šiuo sektoriumi susijusiose paraiškose dėl EGF paramos pateikti argumentai tebėra svarbūs. Darbuotojų atleidimą ir veiklos nutraukimą lemiantys įvykiai 17. Grupei „Whirlpool Europe“ Italijoje priklauso keturios gamyklos: Neapolyje (skalbimo mašinų), Sienoje (šaldiklių), Spini di Gardolo, Trente (šaldytuvų) ir Cassinetta Biandronno, Varezėje (šaldytuvų, kaitviečių ir orkaičių). Varezėje taip pat įsikūrusi Europos, Artimųjų Rytų ir Afrikos regiono pagrindinė būstinė. 18. Dėl ekonomikos ir finansų krizės labai sumažėjus namų ūkių vartojimui Italijos stambių buitinių prietaisų rinka sumažėjo nuo 3 174 mlrd. 2010 m. iki 2 649 mlrd. 2013 m., taigi 16,5 proc. 19. Pastaraisiais metais „Whirlpool“ investavo į Spini di Gardolo esančią gamyklą. Tačiau investicijos neatsipirko dėl sumažėjusios stambių buitinių prietaisų paklausos ir atitinkamai sumažėjusios gamybos (−170 000 vnt. 2008–2012 m. ir dar −40 000 vnt. 2013 m., t. y., palyginti su 2008 m., 2013 m. gamyba sumažėjo 35 proc.). 20. „Whirlpool Europe“ grupė, pirmąjį 2013 m. pusmetį Europoje patyrusi 14 mln. USD nuostolių, parengė verslo planą, kuriame gamybos struktūra derinama su rinkos paklausa. Šiame plane numatyta uždaryti gamyklas Noršiopinge (Švedijoje) ir Spini di Gardolo (Italijoje). 2013 m. birželio 28 d. „Whirlpool Europe“ pranešė atitinkamiems suinteresuotiesiems subjektams apie planus uždaryti gamyklą Italijoje ir iš darbo atleisti darbuotojus; 2014 m. sausio 20 d. įmonė kompetentingai valdžios institucijai raštu pranešė apie planuojamą kolektyvinį atleidimą iš darbo. Tikėtinas darbuotojų atleidimo poveikis vietos, regioninei ar nacionalinei ekonomikai ir užimtumui 21. Dinamiškiausia Trento provincijos ekonomikos sritis – paslaugų sektorius, kuriame ilgą laiką užimtumas vis didėjo. 2013 m. 51 proc. provincijos darbuotojų dirbo paslaugų sektoriuje. Matuojant pridėtine verte, didžiausia dalis tenka paslaugų sektoriui (72,2 proc.), nuo kurio gerokai atsilieka pramonės sektorius (25,0 proc.) ir žemės ūkis (2,8 proc.). 22. Pramonės sektoriuje dirba apie 18 proc. darbingo amžiaus gyventojų. Provincijos pramonės sektoriaus įmonės, kurios daugiausia yra mažosios ir vidutinės, įsikūrusios Adidžės slėnyje, Lagarinos slėnyje ir Suganos slėnyje. Jos veikia tekstilės, medienos, popieriaus ir mechanikos sektoriuose. Tačiau vienintelis regionas, oficialiai laikomas pramonės regionu, yra porfyro ir akmenų regionas (NACE 2 red. 23 skyrius „Kitų nemetalo mineralinių produktų gamyba“), kuriame veikia maždaug 452 įmonės, per metus pagaminančios maždaug 1 400 000 tonų mineralų (2012 m. duomenimis)[11]. 23. Nors Trento provincija yra viena dinamiškiausių ir konkurencingiausių ES provincijų, šios vietovės pramonė smarkiai nukentėjo dėl užsitęsusio ir tebevykstančio nuosmukio. Remiantis turimais gamybos apyvartos raidos duomenimis[12], gamybos vertė 2012–2013 m. sumažėjo (−0,3 proc.). 24. Dėl ekonomikos nuosmukio padarytas neigiamas poveikis vietos darbo rinkai ir pagrindinėse veiklos srityse atleista daug darbuotojų. Remiantis Italijos banko (Banca d'Italia) duomenims[13], 2013 m. Trento provincijos užimtumo lygis sumažėjo 0,6 proc. punktais iki 65,5 proc., o tai yra šiek tiek mažiau už šiaurės rytų Italijos vidurkį (66,2 proc.). Užimtumas sumažėjo tiek statybų sektoriuje (−10,3 proc.), tiek pramonės sektoriuje (−2,4 proc.). 25. Remiantis ALPAT (Trento autonominės provincijos įdarbinimo agentūros) duomenimis[14], palyginti su ankstesniais metais, 2011 m. įdarbinimo lygis sumažėjo 1,6 proc. ir 2012 m. – 2 proc. Jaunimo (iki 29 m.) įdarbinimas 2011 m., palyginti su ankstesniais metais, sumažėjo 5,8 proc. ir 2012 m. – 6,7 proc. 26. Nuo krizės pradžios nedarbo lygis išaugo dvigubai, t. y. nuo 2,9 proc. 2007 m. iki 6,1 proc. 2013 m. Darbuotojų atleidimas iš bendrovės „Whirlpool Europe S.r.l.“, kuri iki gamyklos uždarymo buvo viena iš pagrindinių vietovės darbdavių, ir jos tiekėjų ir tolesnės gamybos grandies įmonių turės didelį neigiamą poveikį regiono ekonomikai ir dar labiau pablogins Trento provincijos užimtumo padėtį. Tiksliniai paramos gavėjai ir siūlomi veiksmai Tiksliniai paramos gavėjai 27. Apskaičiuota, kad priemonėmis pasinaudos 608 remtini darbuotojai. Šių darbuotojų pasiskirstymas pagal lytį, pilietybę ir amžių: Kategorija || Tikslinių paramos gavėjų skaičius Lytis: || Vyrai: || 422 || (69,41 %) || Moterys: || 186 || (30,59 %) Pilietybė: || ES piliečiai: || 506 || (83,22 %) || ne ES piliečiai: || 102 || (16,78 %) Amžiaus grupė: || 15–24 m. asmenys: || 32 || (5,26 %) || 25–29 m. asmenys: || 52 || (8,55 %) || 30–54 m. asmenys: || 462 || (75,99 %) || 55–64 m. asmenys: || 62 || (10,20 %) || vyresni nei 64 m. asmenys: || 0 || (0,00 %) Siūlomų veiksmų tinkamumas 28. Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus. – Informaciniai susirinkimai, priėmimas ir registracija. Pagal pirmąją priemonę visi dalyviai bus informuojami apie teikiamas paslaugas, esamas mokymo programas ir įgūdžių ir mokymo reikalavimus. Tuo pačiu priemonėmis norintys pasinaudoti darbuotojai galės pareikšti susidomėjimą ir susitarti dėl dalyvavimo. – Konsultavimo ir profesinio orientavimo paslaugos. Iš karto po registracijos į veiklą įtraukiamas konsultantas; jis yra svarbiausias asmuo, padedantis darbuotojui sugrįžti į darbo rinką. Konsultantas yra vienintelis asmuo, visapusiškai matantis jam paskirto (-s) darbuotojo (-s) pažangą. Konsultantas su darbuotoju sudaro veiksmų planą, kuris prireikus peržiūrimas arba papildomas. Atleistiems darbuotojams konsultantai teiks profesinio orientavimo paslaugas; dėl konsultavimo paslaugų darbuotojai gali kreiptis bet kuriuo metu (pvz., jei sunku priimti sprendimą, sumažėjus motyvacijai arba paprasčiausiai prireikus pagalbos). – Įgūdžių vertinimas. Pagal šią priemonę darbuotojams bus padedama nustatyti turimus įgūdžius, pamatyti su jų pačių interesais susijusias galimybes ir parengti tikrovišką karjeros planą. Intensyvių ir individualiems poreikiams pritaikytų konsultacijų priemonė sudaryta iš įvairių etapų, per kuriuos darbuotojas ir konsultantas sprendžia tam tikrą klausimą (pvz., galimybių, interesų, motyvacijos analizės, lūkesčių ir pan.). Atlikus vertinimą, parengiamas dokumentas, kuriame nurodomi darbuotojo įgūdžiai, jo individualus projektas ir veiksmų planas. – Bendro pobūdžio mokymas ir perkvalifikavimas. Šia priemone siekiama ugdyti keturis darbuotojų gebėjimus, kurie 2006 m. gruodžio 18 d. Europos Parlamento ir Tarybos rekomendacijoje dėl bendrųjų visą gyvenimą trunkančio mokymosi gebėjimų apibrėžti kaip bendrieji[15]: 1) bendravimas gimtąja kalba; 2) bendravimas užsienio kalbomis; 3) matematiniai gebėjimai ir pagrindiniai gebėjimai mokslo ir technologijų srityse ir 4) skaitmeninis raštingumas. Šiuos kursus sudaro užsiėmimai klasėje ir nuotolinis mokymasis, siekiant išvengti „grįžimo į mokyklos suolą“ pojūčio. – Profesinis rengimas. Profesinio rengimo kursuose daugiausia dėmesio bus skiriama sektoriams, kuriuose yra arba bus įsidarbinimo galimybių, pvz., turizmo srityje; maitinimo ir gėrimų srityje; aplinkos ir atliekų perdirbimo srityje ir t.t., arba darbo vietoms, kuriose reikalingas pažymėjimas, pvz., sunkvežimių ar autobusų vairuotojo pažymėjimas; taip pat pastolių surinkimo, ardymo ir statymo srityje; šildymo sistemų srityje ir t.t. – Konsultuojamasis ugdymas. Šia priemone siekiama ugdyti keturis darbuotojų mokymosi visą gyvenimą bendruosius gebėjimus, neįtrauktus į bendrojo mokymo ir perkvalifikavimo priemones: 1) mokymasis mokytis; 2) socialiniai ir pilietiniai gebėjimai; 3) iniciatyva ir verslumas; ir 4) kultūrinis sąmoningumas ir raiška. Šiuos mokymus sudaro dvi atskiros sesijos ir trys grupinės sesijos (konsultuojamasis ugdymas grupėje). – Pagalba grįžus į darbą ir pagalba steigiant verslą. Siekiant užtikrinti sklandų perėjimą kuratoriai ir toliau padeda darbuotojams grįžus į darbą. Pagalbą asmenims, siekiantiems dirbti savarankiškai, ir pagalbą steigiant verslą sudarys individualus kuravimas per visą verslo steigimo procesą (galimybių tyrimas, pagalba rengiant verslo planą, pagalba tenkinant administracinius reikalavimus). – Darbo paieškos išmoka. Už kiekvieną naudojimosi EGF priemonėmis dieną darbuotojai gaus išmoką, lygią vienos dienos Italijos dienpinigiams (toliau – CIGS)[16]. – Dalyvavimo išmoka ir su kelionėmis į mokymo vietą susijusių išlaidų padengimas. Paramos gavėjams bus skirta 20 EUR už vieną naudojimosi priemonėmis dieną, kad jie galėtų padengti su dalyvavimu susijusias išlaidas. – Įdarbinimo išmoka. Šia išmoka palengvinamas atleistų darbuotojų įdarbinimas pagal terminuotas ar nuolatines sutartis kitose įmonėse. Už kiekvieną pagal nuolatinę darbo sutartį priimtą darbuotoją įdarbinanti bendrovė gaus po 3 000 EUR, už kiekvieną pagal terminuotą bent 12 mėnesių trukmės darbo sutartį priimtą darbuotoją – po 2 000 EUR. 29. Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių. 30. Italijos valdžios institucijos pateikė prašomos informacijos apie veiksmus, kurie susijusioms įmonėms yra privalomi pagal nacionalinės teisės aktus arba kolektyvines sutartis. Jos patvirtino, kad finansinė parama iš EGF nepakeis tokių veiksmų. Biudžeto sąmata 31. Numatomos bendros išlaidos sudaro 3 150 000 EUR, iš kurių prie individualių poreikių pritaikytoms paslaugoms skiriama 3 024 000 EUR, o parengiamajai, valdymo, informavimo ir viešinimo, kontrolės ir ataskaitų teikimo veiklai – 126 000 EUR. 32. Bendra iš EGF prašomos finansinės paramos suma yra 1 890 000 EUR (60 proc. visų išlaidų). Veiksmai || Numatomas dalyvių skaičius || Numatomos išlaidos vienam dalyviui (EUR) (*) || Bendros numatytos išlaidos (EUR) (**) Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies a ir c punktus) Informaciniai susirinkimai, priėmimas ir registracija (Informazione e sensibilizzazione, presa in carico e patto di accompagnamento) || 608 || 6 || 3 500 Konsultavimo ir profesinio orientavimo paslaugos (Counselling e patto di azione) || 500 || 379 || 189 500 Įgūdžių vertinimas (Bilancio delle competenze) || 200 || 670 || 134 000 Bendro pobūdžio mokymas ir perkvalifikavimas (Formazione alle competenze generali o trasversali) || 500 || 2 000 || 1 000 000 Profesinis mokymas (Formazione specialistica / per patenti di mestieri) || 200 || 3 200 || 640 000 Konsultuojamasis ugdymas || 80 || 1 331 || 106 500 Pagalba grįžus į darbą ir pagalba steigiant verslą (Accompagnamento all'inserimento professionale) || 250 || 402 || 100 500 Tarpinė suma (a): || – || 2 174 000 (71,89 %) Išmokos ir paskatos (veiksmai pagal EGF reglamento 7 straipsnio 1 dalies b punktą) Darbo paieškos išmoka (Indennità di CIGS) || 200 || 300 || 60 000 Dalyvavimo išmoka ir su kelionėmis į mokymo vietą susijusių išlaidų padengimas (Indennità di partecipazione o di frequenza) || 400 || 100 || 40 000 Įdarbinimo išmoka (Incentivi all'assunzione) || 250 || 3 000 || 750 000 Tarpinė suma (b): || – || 850 000 (28,11 %) Veiksmai pagal EGF reglamento 7 straipsnio 4 dalį 1. Parengiamoji veikla || – || 14 687 2. Valdymas || – || 61 840 3. Informavimas ir viešinimas || – || 12 368 4. Kontrolė ir ataskaitų teikimas || – || 37 105 Tarpinė suma (c): || – || 126 000 (4,00 %) Bendros išlaidos (a + b + c): || – || 3 150 000 EGF parama (60 proc. visų išlaidų) || – || 1 890 000 (*) Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Italijos pateiktoje paraiškoje. (**) Bendra suma netiksli dėl suapvalinimo. 33. Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Italijos valdžios institucijos patvirtino, kad šie veiksmai priklauso nuo tikslinių paramos gavėjų aktyvaus dalyvavimo mokymuose ar ieškant darbo. Išlaidų tinkamumo finansuoti laikotarpis 34. Italijos valdžios institucijos prie individualių poreikių pritaikytas paslaugas tiksliniams paramos gavėjams pradėjo teikti 2014 m. vasario 4 d. Todėl 28 punkte nurodytų veiksmų išlaidos laikomos tinkamomis finansuoti iš EGF finansinės paramos nuo 2014 m. vasario 4 d. iki 2016 m. birželio 18 d. 35. 2014 m. vasario 4 d. Italijos valdžios institucijos pradėjo patirti administracines išlaidas, susijusias su EGF įgyvendinimu. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti iš EGF finansinės paramos nuo 2014 m. vasario 4 d. iki 2016 m. gruodžio 18 d. Iš nacionalinių ar Sąjungos fondų finansuojamų veiksmų papildomumas 36. Nacionalinio išankstinio finansavimo ar bendro finansavimo šaltiniai: „Whirlpool Europe S.r.l.“ (pagrindinė įmonė) skyrė 1 200 000 EUR buvusiems darbuotojams paremti, o INPS[17] skyrė 60 000 EUR viešųjų lėšų. 37. Italijos valdžios institucijos patvirtino, kad minėti EGF finansuojami konkretūs veiksmai nebus remiami pagal kitas Sąjungos finansines priemones. Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis 38. Italijos valdžios institucijos nurodė, kad suderintas prie individualių poreikių pritaikytų paslaugų paketas buvo parengtas konsultuojantis su darbuotojais ir socialiniais partneriais. 39. Planuojamos priemonės, jų turinys, susiję jų įgyvendinimo aspektai (įskaitant terminus) buvo pristatyti buvusiems Spini di Gardolo esančios „Whirpool“ gamyklos darbuotojams ir su jais aptarti 2014 m. vasario – kovo mėn. surengtuose susitikimuose (iš viso 15 susitikimų). Iš visų susitikimuose dalyvavusių darbuotojų 393 užsiregistravo kaip ketinantys pasinaudoti priemonėmis. 40. Įmonės „Whirlpool Europe Srl“ patirtos krizės, susijusios su Spini di Gardolo esančia gamykla, valdyme nuo pat pradžių dalyvavo socialiniai partneriai. Jie buvo svarbiausi asmenys, padėję parengti suderintą prie individualių poreikių pritaikytų paslaugų paketą, kuriam prašoma skirti EGF paramą. 2014 m. balandžio 1 d. profesinių sąjungų Rappresentanza Sindacale Aziendale di Confederazione Generale Italiana del Lavoro (RSA di CGIL), Confederazione Italiana Sindacati dei Lavoratori (CISL), Unione Italiana del Lavoro (UIL), Federazione Impiegati Operai Metallurgici (FIOM), Federazione Italiana Metalmeccanici (FIM) ir Unione Italiana Lavoratori Metalmeccanici del Trentino atstovai pasirašė susitarimą, kuriuo oficialiai patvirtino savo dalyvavimą. Be to, paslaugų paketą taip pat patvirtino ekonominiai ir socialiniai suinteresuotieji subjektai, kuriems atstovauta ALPAT direktorių valdyboje (tai yra Trentino profesinių sąjungų konfederacijos CGIL, CISL ir UIL, Associazione degli industriali del Trentino, Associazione degli Artigiani e delle Piccole Imprese del Trentino ir Unione Commercio e Turismo del Trentino)[18]. Ekonominiai ir socialiniai suinteresuotieji subjektai taip pat dalyvaus atliekant priemonių įgyvendinimo stebėseną, galimą koregavimą ir dalyvaus vertinant rezultatus. Valdymo ir kontrolės sistemos 41. Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Italija pranešė Komisijai, kad finansinę paramą tvarkys Ministero del lavoro e delle politiche sociali - Direzione Generale per le Politiche Attive e Pasive del Lavoro (MLPS – DG PALP), tokia tvarka: MLPS – DG PALP – Ufficio A (buvusi DG POF - Div. VII) bus vadovaujančioji institucija, MLPS – DG PALP – Ufficio B (buvusi DG POF - Div. VI) – sertifikavimo institucija ir MLPS – DG PALP – Ufficio C (buvusi DG POF - Div. II) – audito institucija. ALPAT bus vadovaujančiosios institucijos tarpininkė. Susijusios valstybės narės įsipareigojimai 42. Italijos valdžios institucijos pateikė visas būtinas garantijas, kad: – bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant; – buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų; – tuo atveju, kai darbuotojus atleidusios įmonės tęsė savo veiklą po jų atleidimo, jos įvykdė teisinius reikalavimus, reglamentuojančius darbuotojų atleidimą, ir atitinkamai pasirūpino savo darbuotojais; – siūlomais veiksmais parama bus teikiama atskiriems darbuotojams ir ji nebus naudojama įmonėms arba sektoriams restruktūrizuoti; – siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo; – siūlomi veiksmai papildys struktūrinių fondų lėšomis finansuojamus veiksmus; – EGF finansinė parama atitiks procedūrines ir materialines Sąjungos taikomas valstybės pagalbos taisykles. POVEIKIS BIUDŽETUI Biudžeto pasiūlymas 43. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa[19], 12 straipsnyje numatyta galimybė mobilizuoti Europos prisitaikymo prie globalizacijos padarinių fondo (toliau – EGF) lėšas, neviršijant viršutinės metinės 150 mln. EUR ribos (2011 m. kainomis) ir viršijant atitinkamų finansinės programos išlaidų kategorijų ribas. 44. Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, atsižvelgdama į didžiausią galimą EGF finansinės paramos sumą bei į asignavimų perskirstymo mastą, Komisija siūlo mobilizuoti iš EGF 1 890 000 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką. 45. Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nurodyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo[20] 13 punkte. 46. Komisija atskirai pateikia lėšų perkėlimo prašymą, siekdama į 2014 m. biudžetą įtraukti specialiuosius įsipareigojimų asignavimus, kaip nurodyta 2013 m. gruodžio 2 d. Tarpinstitucinio susitarimo 13 punkte. Mokėjimų asignavimų šaltiniai 47. Asignavimai iš 2014 m. EGF biudžeto eilutės bus naudojami reikalingai 1 890 000 EUR sumai padengti. Susiję teisės aktai 48. Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą perkelti 1 890 000 EUR sumą į atitinkamą biudžeto eilutę. 49. Kartu su pasiūlymu dėl sprendimo mobilizuoti EGF lėšas Komisija priims sprendimą dėl finansinės paramos kaip įgyvendinimo aktą, kuris įsigalios tą dieną, kai Europos Parlamentas ir Taryba priima siūlomą sprendimą mobilizuoti EGF lėšas. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (paraiška EGF/2014/010 IT/Whirlpool) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006[21], ypač į jo 15 straipsnio 4 dalį, atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo[22], ypač į jo 13 punktą, atsižvelgdami į Europos Komisijos pasiūlymą, kadangi: (1) Europos prisitaikymo prie globalizacijos padarinių fondas (toliau – EGF) įsteigtas teikti paramą atleistiems darbuotojams ir darbo veiklą nutraukusiems savarankiškai dirbantiems asmenims dėl su globalizacija susijusių esminių pasaulio prekybos sistemos struktūrinių pokyčių, dėl besitęsiančios pasaulinės finansų ir ekonomikos krizės, kaip nurodyta Reglamente (EB) Nr. 546/2009[23], arba dėl naujos pasaulinės finansų ir ekonomikos krizės ir padėti jiems vėl integruotis į darbo rinką; (2) EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013 12 straipsnyje; (3) 2014 m. birželio 18 d. Italija pateikė paraišką mobilizuoti EGF lėšas dėl darbuotojų atleidimo[24] Italijoje iš „Whirlpool Europe S.r.l.“ ir penkių tiekimo ir tolesnės gamybos grandies įmonių ir ją papildė išsamesne informacija, kaip nustatyta Reglamento (ES) Nr. 1309/2013 8 straipsnio 3 dalyje. Ši paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje; (4) todėl iš EGF turėtų būti mobilizuota 1 890 000 EUR suma finansinei paramai pagal Italijos pateiktą paraišką suteikti, PRIĖMĖ ŠĮ SPRENDIMĄ: 1 straipsnis 2014 finansinių metų Europos Sąjungos bendrajame biudžete EGF lėšos mobilizuojamos siekiant skirti 1 890 000 EUR įsipareigojimų ir mokėjimų asignavimų sumą. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL L 347, 2013 12 20, p. 855. [2] 2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1.). [3] Italijos valdžios institucijos savo noru sutrumpino Reglamente (ES) Nr. 1309/2013 nurodytą 4 mėn. laikotarpį. [4] Pagal Reglamento (ES) Nr. 1309/2013 7 straipsnio ketvirtą pastraipą. [5] 2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34). [6] Pagal EGF reglamento 3 straipsnio a dalį. [7] 1998 m. liepos 20 d. Tarybos direktyva 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo, OL L 225, 1998 8 12, p. 16). [8] Eurostatas, Pramonės gamyba (NACE 2 red. 27 skyrius). Metiniai duomenys, procentinis pokytis. http://epp.eurostat.ec.europa.eu/portal/page/portal/statistics/search_database. [9] Euromonitor International, http://www.euromonitor.com/. [10] „EGF/2009/010 LT AB Snaigė“ COM(2010) 008, „EGF/2011/023 IT Antonio Merloni“ COM(2013) 90 ir dabartinė paraiška „EGF/2014/010 IT Whirlpool“. [11] Filiera del Porfido di Qualità, http://www.trentinosviluppo.it/Contenuti-istituzionali/Press-room/Comunicati-stampa/Porfido-278-aziende-scommettono-sulla-filiera-di-qualita. [12] Banca d’Italia (2013), L’economia delle Province autonome di Trento e di Bolzano, Economie Regionali, numero5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero27. [13] Banca d’Italia (2013), L’economia delle Province autonome di Trento e di Bolzano, Economie Regionali, numero5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero27. [14] ALPAT, Osservatorio del mercato del lavoro, http://www.agenzialavoro.tn.it/agenzia/osservatorio. [15] OL L 394/10, 2006 12 30. [16] CIGS yra Italijos įstatymais nustatyta schema, pagal kurią Nacionalinis socialinės apsaugos institutas (it. Istituto Nazionale della Previdenza Sociale, INPS) darbuotojams, kurių darbas įmonėje sustabdomas arba kurie dirba mažiau valandų, moka pašalpas. [17] Istituto Nazionale della Previdenza Sociale. [18] Trentino pramonininkų asociacija, Trentino amatininkų ir mažųjų įmonių asociacija ir Trentino prekybos ir turizmo asociacija. [19] OL L 347, 2013 12 20, p. 884. [20] OL C 373, 2013 12 20, p. 1. [21] OL L 347, 2013 12 20, p. 855. [22] OL C 373, 2013 12 20, p. 1. [23] OL L 167, 2009 6 29, p. 26. [24] Pagal EGF reglamento 3 straipsnio a dalį.